|  |
| --- |
| *Ügyintéző:* dr. Popovics Gábor |
| 🕾 233-6808 |
| 🖂popovicsg@pestmegye.hu  |
|  |

**Tárgy: Ajánlattételi felhívás - DANUrB****+** **DTP3-433-2.2 „Ipoly pontonhíd” megvalósítása**

 **AJÁNLATTÉTELI FELHÍVÁS**

1. **Az ajánlatkérő adatai**

Ajánlatkérő neve: Pest Megye Önkormányzata

Ajánlatkérő címe: 1052 Budapest, Városház u. 7.

Ajánlatkérő telefonszáma: +36-1-233-68-08

Ajánlatkérő e-mail címe: popovicsg@pestmegye.hu

1. **Előzmények**

Pest Megye Önkormányzata 2020 – 2022 között projektpartnerként vesz részt az Európai Unió INTERREG Duna Transznacionális Együttműködési Programja keretében támogatott DANUrB+ projektben, amelynek célja a Duna-menti települések fejlesztése, a településen élő emberek bevonásával, a helyi kulturális értékek és örökség hasznosításával.

A DANUrB+ projekt kiemelten kezeli a kisebb települések támogatását, különös tekintettel azokra a közösségekre, amelyek periférikus helyzetben vannak földrajzi és gazdasági értelemben, ezért népességük csökken, és adottságaik miatt nem tudnak hatékonyan kapcsolódni a vezető turisztikai régiókhoz, illetve saját erőből kialakítani egy versenyképes turisztikai kínálatot.

A DANUrB+ projekt a következő tematika szerint épül fel:

1. Kutatás: A projekt partnerek által elfogadott módszertani keretek között leírás készítése a Duna-menti településekről. Bemutatni azok településszerkezetét és értékkínálatát, a helyi közösségeket és mozgósítható „érintettek” (stakeholders) körét. Projektszinten egy átfogó adatbázis és egy kiadvány (Atlasz) készül a Duna-menti településekre.
2. A területi tervezés módszertani fejlesztése a sajátos helyzetben lévő településekre tekintettel, különösen a csökkenő népességű, perifériális, határ-menti településekre. Cél a határon átnyúló együttműködések fejlesztése a kulturális örökség tématerületén.
3. Képzés, oktatás és érzékenyítés: iskolai programok szervezése, egyetemi programok szervezése, tanulmányutak szervezése, vállalkozói és szervezet képességek fejlesztése, különös tekintettel a Duna-menti közösségek közös kulturális örökségének értékes, hasznosítható elemeire; Nemzetközi Duna Nap és a Duna-menti közösségek értékeinek népszerűsítése; KKV projektek, helyi termékek és térségi együttműködések fejlesztése; a Duna-menti értékek turisztikai promóciója.
4. Térségi akciótervek és Duna-menti együttműködés: a helyi fejlesztési tervek, vállalkozói és közösségi projektek fejlesztése, turisztikai helyszínek összekapcsolása és a térségi együttműködés erősítése. A fejleszthető projekteket alapul véve térségi akciótervek készítése.

A pályázat kifejezetten feladatnak tekinti a fejlesztési programok közötti szinergiák erősítését, így Pest megye esetében specifikusan a regionális fejlesztéshez, valamint az INTERREG V-A Szlovákia Magyarország Együttműködési Programhoz való kapcsolódást.

A pályázat vezető partnere a Budapesti Műszaki és Gazdaságtudományi Egyetem, a projektpartnerek száma – Pest Megye Önkormányzatával – 19, a társult partnerek (ASP) száma 23.

**A projekt fő tevékenységei közé tartozik a kulturális és táji örökségi értékekhez, települési terekhez, valamint a folyóparti területek újragondolásához, hasznosításához kapcsolódó kísérleti – ún. pilot – megoldások, programok, installációk és egyéb kezdeményezések tervezése, megvalósítása a helyi közösség bevonásával.**

Az ilyen tevékenységek specifikus célja, hogy elősegítik a tudatosságot, az érzékenyítést, a részvételi tervezést és a közösségi projektek megvalósításához kapcsolódó kompetenciafejlesztést. A projekt törekszik arra, hogy az ilyen programok kifejezetten kapcsolódjanak a kutatás során feltárt, „valorizálható” helyi értékekhez.

1. **Az ajánlattételi felhívás tárgya, leírása**

Pest Megye Önkormányzata Duna Transznacionális Program keretében megvalósuló *DANube Urban Brand + Building Regional and Local Resilience through the Valorization of Danube’s Cultural Heritage (DANUrB+)* című, DTP3-433-2.2 számú projekthez kapcsolódóan építészeti műszaki tervezés és építészeti művezetés, a beruházás megvalósításának műszaki előkészítése és megvalósításának felügyelete. (Építészeti tervezés és művezetés tevékenységek).

**Az „Ipoly pontonhíd” pilot:**

A pontonhíd megelőlegezi az Ipolydamásd és Helemba között épülő Ipoly-hidat, egyben megidézi a múltban már létezett állandó ponthidat is, ami egykor összekapcsolta Helemba és Ipolydamásd településeket, illetve az Alsó Ipoly-mente tájegység közösségeit, és közös programoknak adott helyet. Az ideiglenes ponthíd létesítésének mintája a velencei Il Redentore (pandémia pestis) kápolnával megjelenő hajóhídépítés, mint történelmi hagyomány, egy súlyos járvány lezárására, hálaadásra.

Az „Ipoly pontonhíd” túrakenukat felhasználva - az Ipoly partján lévő Helemba és Ipolydamásd közötti országhatáron átívelő ideiglenes létesítmény, installáció formájában valósul meg. Közel ahhoz a helyszínhez, ahol az új Ipoly-híd építése már megkezdődött. A pontonhíd egy olyan installáció, amely ideiglenesen, egy napra kerül használatba, 2021. július 4. napján. Megépítésére egy nappal korábban (2021.07.03.), elbontására legkésőbb egy nappal később (2021.07.05.) kerül sor.

Lehetséges helyszínek:

* 47°50'13.5"N 18°49'42.6"E
* 47.837083, 18.828504
* 47°49'13.1"N 18°50'54.5"E
* 47.820313, 18.848478

Az „Ipoly pontonhíd” szorosan kapcsolódik a DANUrB+ projekt keretében a Budapesti Műszaki és Gazdaságtudományi Egyetem – az INTERREG DANUrB+ vezető partnere – által Szob városban szervezett építőtáborhoz (DANUrB+ Szobi Építőtábor 2021).

A megvalósítás a projekt partnerek közötti együttműködésben valósul meg, az építőtáborban résztvevő önkéntesek bevonásával. Az építőtábor július 2. és 10. között kerül megszervezésre. Célja a település közterületein megvalósuló turisztikai célú installációk, utcabútorok építése. Az építőtábor keretében Szob vízpartjaihoz kapcsolódó kisebb külső terek berendezését végzik el az építőtábor önkéntesei, a vezető partner szervezésében és irányításával. E tevékenységhez az ideiglenes, majd elbontásra kerülő pontonhíd anyagát felhasználják.

Az ajánlatkérés tárgya építészeti műszaki tervezés és építészeti művezetés, a beruházás megvalósításának műszaki előkészítése és megvalósításának felügyelete. (Építészeti tervezés és művezetés tevékenységek).

Sajátos körülmények:

*Uszadék, keresztirányú forgalom:*

A pontonhíd rövid ideig lesz fenntartva és egy szakaszán a keresztirányú mozgást, közlekedést az 1 méteres vízszint feletti szerkezettel biztosítandó. A vezető partner túraszervezők bevonásával egyeztet az érintettekkel, a tevékenység keretében feladat a keresztirányú közlekedés megoldása, uszadékkal kapcsolatos teendők ellátása.

*Engedélyezés:*

A pontonhídra a vízügyi engedélyeztetési eljárás lefolytatására van szükség, valamint a nemzeti park és a helyi hatóságok engedélyének kikérése szükséges.

*Önkéntesek bevonása:*

A „Ipoly pontonhíd” mint pilot tevékenység kifejezett célja, hogy a megépítésének egyes feladataiban részt vegyenek a helyi közösség és egyetemisták közül jelentkező önkéntesek, becsülten mintegy 30-40 fő közötti létszámban. Az önkéntesek általános szervezése az építőtábor keretében történik, a feladatellátás a vezető partner (BME) feladata.

**A pontonhíd az alábbi műszaki tartalommal tervezhető:**

40 métert áthidaló pontonhíd 1,5 méter széles járófelülettel, egy oldali korláttal kerül kialakításra, melyhez felhasználásra kerül:

* 40 db bérelt túrakenu
* 200 méter 5x10 cm fenyő palló (1,0 m3)
* 70 négyzetméter 2,5x15 cm fenyő deszka
* 300 méter Sodrott Kender kötél 8 mm-es
* 400 db 4x50 faforgácslap csavar (facsavar)
* 400 db 6x100 faforgácslap csavar (facsavar)

**Nyertes ajánlattevő az alábbi tevékenységeket látja el:**

**Az „Ipoly pontonhíd” építészeti műszaki tervezése és építészeti művezetése, a beruházás megvalósításának műszaki előkészítése és megvalósításának felügyelete, tervek elkészítése, látványterv készítése, illetve a következő részfeladatok ellátása:**

1. **a pontonhíd tervezése;**
2. **a pontonhíd installáció alapját jelentő kenuk bérlése;**
3. **fa pallók beszerzése; kötőelemek, egyéb elemek beszerzése;**
4. **a szükséges engedélyezési eljárások lefolytatása, engedélyek beszerzése;**
5. **kivitelezés feltételeinek biztosítása, szerszámok, munkavédelmi oktatás és feltételek biztosítása;**
6. **kivitelezés felügyelete;**
7. **az installáció elbontásának (legkésőbb 2021. július 5-én) felügyelete;**
8. **nyertes ajánlattevő együttműködik azokkal az ún. társult (ASP) partnerekkel – pl. PONTIBUS EGTC –, amelyek a projekt által érintett Pest megyei akcióterületekhez kapcsolódnak;**
9. **részt vesz az előkészítő megbeszéléseken, az Ajánlatkérő útmutatása szerint képviseli annak álláspontját és érdekeit;**
10. **a teljesítésről szöveges és fotódokumentációt, valamint rövid szakmai jelentést készít és nyújt be az Ajánlatkérő részére magyar nyelven, továbbá angol nyelven a támogatási szerződésben és a projektre vonatkozó egyéb útmutatókban, hivatalos dokumentumokban előírt formai-tartalmi elemek alapján.**

Amennyiben a nyertes ajánlattevő az szükséges kétoldali (magyar és szlovák) engedélyeket, vagyonkezelői hozzájárulásokat 2021. június 25. napjáig nem szerzi be, Megrendelő eláll a szerződéstől és ebben az esetben Vállalkozó nem jogosult a megbízási díjra, valamint a Megrendelőtől kártérítést, egyéb költségtérítést nem követelhet.

1. **A teljesítési határidők**

A feladat ellátásnak kezdő időpontja: a szerződéskötés napja.

**Teljesítési véghatáridő: 2021. július 5.**

Nyertes ajánlattevő az elvégzett feladatokról írásbeli teljesítési összesítőt készít és nyújt be az Ajánlatkérő részére.

Nyertes ajánlattevő vállalja, hogy a projekt keretében a BME, mint vezető partner, vagy meghatározott részfeladatok tekintetében más projekt partner általi ütemezésekre megadott határidőket – a szerződésben történő rögzítés nélkül is – magára nézve kötelezőnek ismeri el.

1. **Közreműködő (alvállalkozó) bevonása**

Ajánlattevő a teljesítésbe alvállalkozót is bevonhat. Ebben az esetben az ajánlattételi lap „Megjegyzések” rovatában kell feltüntetni a már ismert alvállalkozókat, illetve az alvállalkozó által teljesítendő részt. Ha az alvállalkozó az ajánlattétel időpontjában nem ismert, nyertes ajánlattevő legkésőbb a szerződés megkötésekor szükséges nyilatkozni az alvállalkozó személyéről.

1. **Kizáró okok**

Az eljárásban nem lehet Ajánlattevő, illetve alvállalkozó, aki végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy adószámát bármilyen okból törölték, vagy ellene jogerős végrehajtási eljárás van folyamatban, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van.

1. **Tervezői jogosultság**

Nyertes ajánlattevő a megkötendő szerződésben nyilatkozni köteles, hogy – saját jogon vagy bevont alvállalkozó útján – rendelkezik a tevékenysége folytatásához szükséges összes hatósági és egyéb engedéllyel, eszközzel, továbbá mindazon szakmai tapasztalattal, amely a tevékenység megfelelő szintű ellátásához szükséges. Amennyiben a tevékenység egyes elemei vonatkozásában nyertes ajánlattevőnek nincs meg a megfelelő tervezői jogosultsága (vagy más szükséges hatósági engedélye), úgy az általa igénybe vett alvállalkozó, közreműködő köteles a fenti követelmények teljesítésére.

1. **Szerzői jog**

A megrendelés teljesítése során keletkező minden szellemi termék a megbízási díj kifizetését követően az Ajánlatkérő szellemi tulajdonát képezi, azt/azokat az Ajánlatkérő szabadon hasznosíthatja, a felhasználásért a nyertes Ajánlattevőt külön díjazás, szerzői jogdíj nem illeti meg, továbbá az Ajánlatkérőt megilleti az átdolgozás joga is.

Nyertes Ajánlattevő jogszavatossággal tartozik azért, hogy harmadik személynek nincs olyan joga, amely az elkészített anyagok vagy annak bármely alkotóeleme felhasználását akadályozza vagy korlátozza.

1. **Fizetési feltételek**

A nyertes ajánlattevő által az ajánlatban megadott ár a szerződés teljesítése során kötött.

A szerződéses ellenérték kiegyenlítése – a számla kiállításától számított 15 napon belül – magyar forintban (HUF), a nyertes ajánlattevő bankszámlájára történő átutalással történik.

1. **Az ajánlatnak tartalmaznia kell**
2. az ajánlattevő megnevezését, székhelyét, (postacímét, amennyiben az eltér a székhelytől), egyéb elérhetőségeit (telefon, e-mail cím), adószámát, pénzforgalmi számlaszámát);
3. az ajánlat tárgyának megnevezését;
4. az ajánlat kiállításának és érvényességének dátumát;
5. az ajánlatkérés tárgyára vonatkozó árajánlatot az alábbiak szerint:

|  |  |  |
| --- | --- | --- |
| Árajánlat az ajánlattételi felhívás 3. a) pontjában felsorolt feladatra | nettó ............ Ft | bruttó ............ Ft |
| Árajánlat az ajánlattételi felhívás 3. b) pontjában felsorolt feladatra | nettó ............ Ft | bruttó ............ Ft |
| Árajánlat az ajánlattételi felhívás 3. c) pontjában felsorolt feladatra | nettó ............ Ft | bruttó ............ Ft |
| Árajánlat az ajánlattételi felhívás 3. d)-j) pontjában felsorolt feladatokra | nettó ............ Ft | bruttó ............ Ft |
| **ÖSSZESEN** | **nettó ............ Ft** | **bruttó ............ Ft** |

**Az ajánlat benyújtására kizárólag a mellékelt ajánlattételi űrlapon van lehetőség.**

Ajánlatkérő felhívja az Ajánlattevő figyelmét, hogy az ajánlatnak tartalmaznia kell minden, a feladat teljesítésével felmerülő egyéb költséget, díjat. Ajánlattevő az Ajánlatkérő részéről a szerződéses ellenértéken kívül más költségtérítést vagy más jogcímen történő kifizetést nem követelhet.

Kérem, hogy az ajánlatában azokat az esetleges egyéb feltételeket is jelölje meg, melyeket Ajánlattevő a teljesítéshez nélkülözhetetlennek tart.

1. **Az ajánlat benyújtásának határideje, módja**

Az ajánlatok benyújtásának határideje: **2021. június 10., 12 óra**

**Az ajánlat benyújtására kizárólag a mellékelt ajánlattételi űrlapon van lehetőség.**

Ajánlatát kérem, szíveskedjen a szervezet cégjegyzésre jogosult képviselője által **cégszerűen aláírva**, az Ajánlatkérő részére **szkennelve e-mail, útján megküldeni.**

E-mail: popovicsg@pestmegye.hu

1. **Hiánypótlás**

Ajánlatkérő szükség esetén hiánypótlási felhívást küld Ajánlattevő részére.

1. **Az ajánlat elbírálásának szempontja**

Ajánlatkérő az ajánlatokat a legalacsonyabb összegű ellenszolgáltatás alapján bírálja el. Ajánlatkérő az ajánlattételi, illetve a hiánypótlási felhívásban előírtak szerint, továbbá az ajánlatban, valamint a hiánypótlásban foglaltak alapján dönt és köt szerződést a nyertes ajánlattevővel. Ajánlatkérő felhívja az ajánlattevő figyelmét, hogy az ajánlatkérő részéről történő kötelezettségvállalás a nyertes ajánlattevővel kötendő szerződés aláírásával történik.

1. **Az ajánlatok érvényessége**

Az ajánlattételi, valamint a hiánypótlási felhívásban meghatározott feltételeknek mindenben megfelelően, megadott határidőn belül az Ajánlattevők köréből érkező ajánlat.

1. **Az ajánlattétellel kapcsolatos egyéb feltételek, információk**
2. Kérdéseikkel, észrevételeikkel kapcsolatban az alábbi elérhetőségeken kaphatnak felvilágosítást:

|  |
| --- |
| dr. Popovics GáborTel.: +36-1-233-6808E-mail: popovicsg@pestmegye.hu  |

1. A nyertes ajánlattevőt együttműködési kötelezettség terheli a megvalósítással érintett települési önkormányzattal és más hatóságokkal.
2. Ajánlattevő teljes egészében és megkötések nélkül elfogadja a jelen felhívásban meghatározott összes feltételt az ajánlattételi időszakban esetlegesen kiadott kiegészítéssel, pontosításokkal együtt.
3. Ajánlattevő által az ajánlatban megadott értékek, paraméterek, feltételek az Ajánlattevő számára a szerződés teljes időtartama alatt kötött, attól kizárólag az Ajánlatkérő javára térhet el.
4. Az ajánlatok összeállításával és benyújtásával kapcsolatban felmerült összes költség az ajánlattevőt terheli.
5. Ajánlatkérő fenntartja magának a jogot, hogy az eljárást – annak bármely szakaszában – indokolás nélkül eredménytelennek nyilvánítsa.
6. A beérkezett ajánlatok elbírálásáról és ajánlatkérő döntéséről az ajánlattevők írásbeli értesítést kapnak.
7. Az ajánlatkérés és az ajánlat benyújtása szerződéskötési kötelezettséget nem keletkeztet.

Budapest, 2021. június 3.

Tisztelettel:

|  |
| --- |
| **………………………………………………………..**Szabó István |